

LĒMUMS

Ādažos, Ādažu novadā

2025. gada 25. septembrī **Nr. 379**

**Par nosaukuma maiņu nekustamajam īpašumam no "Valentīnas" uz "Langas ziedi"**

Ādažu novada pašvaldības dome izskatīja nekustamā īpašuma “Valentīnas” (kadastra Nr. 80520090122) īpašnieka SIA “Bhūmi 1” (reģ. Nr. 50203227821, adrese: Sēļu iela 24 – 9, Mārupe, Mārupes nov., LV-2167 (turpmāk – Iesniedzējs)) 31.07.2025. iesniegumu (reģ. 01.08.2025. ar Nr. ĀNP/1-11-1/25/4531) ar lūgumu mainīt īpašuma nosaukumu uz "Langas ziedi". Iesniegumam pievienots Valsts valodas centra 13.08.2025. pozitīvs atzinums Nr. 1-16.1/593 (reģ. 14.08.2025. ar Nr. [ĀNP/1-11-1/25/4765](https://dvs-adazi.namejs.lv/Documents/Update/1361675)).

Iesniedzēja īpašuma tiesība uz īpašumu ir reģistrēta Carnikavas pagasta zemesgrāmatas nodalījumā Nr. 100000144939. Īpašuma sastāvā ir reģistrētas 13 zemes vienības bez adresēm, kas atrodas Eimuros, Carnikavas pag., Ādažu nov.

Carnikavas novada dome 23.05.2012. pieņēma lēmumu (protokols Nr.10, 22.§) "Par nekustamā īpašuma "Valentīnas" detālplānojuma galīgās redakcijas apstiprināšanu un saistošo noteikumu Nr. CND/SN/2012/8 izdošanu" un 23.05.2012. izdeva saistošos noteikumus Nr. CND/SN/2012/8 “Detālplānojuma nekustamam īpašumam “Valentīnas” (kadastra Nr. 8052 009 0122) grafiskā daļa un teritorijas izmantošanas un apbūves noteikumi” (paziņojums par detālplānojumu publicēts oficiālajā laikrakstā "Latvijas Vēstnesis", 06.06.2012., Nr. 88 <https://www.vestnesis.lv/ta/id/248739>), ar ko tika apstiprināts detālplānojums nekustamajam īpašumam "Valentīnas" (turpmāk – Detālplānojums).

Adreses īpašuma sastāvā esošajām zemes vienībām var tikt piešķirtas tikai pēc Detālplānojumā projektēto ielu un ārējo inženierkomunikāciju tīklu izbūves un nodošanas ekspluatācijā - saskaņā ar Detālplānojuma Apbūves noteikumos ietvertās realizācijas kārtības 7.1. punktu zemesgabala īpašnieks par saviem līdzekļiem nodrošina Detālplānojuma realizāciju, t.sk.: a) piekļuvi visām parcelēm, b) Detālplānojumā projektēto ielu un ārējo inženierkomunikāciju tīklu projektēšanu, izbūvi un nodošanu ekspluatācijā pēc izstrādātiem un pastāvošā kārtībā apstiprinātiem tehniskajiem projektiem, c) ēku un būvju būvniecība var tikt uzsākta tikai pēc tam, kad zemesgabalam nodrošināts elektrosadales pieslēgums un piegulošās ielas izbūve.

Iesniedzēja piedāvātais īpašuma nosaukums “Langas ziedi” domes ieskatā atbilst Valsts valodas centra 28.05.2003. ieteikumiem “Par ciemu, viensētu, ēku un citu vietu nosaukumu (vietvārdu) veidošanu, rakstību un lietošanu oficiālos dokumentos”.

Pamatojoties uz Pašvaldību likuma 10. panta pirmās daļas 21. punktu, Ministru kabineta 10.01.2012. noteikumu Nr. 50 "Vietvārdu informācijas noteikumu" 16.1. punktu, **Valsts valodas centra 13.08.202. atzinumu** Nr. 1-16.1/593, kā arī domes Attīstības komitejas 10.09.2025. atzinumu, Ādažu novada pašvaldības dome

**NOLEMJ**:

1. Mainīt nekustamajam īpašumam ar kadastra numuru 80520090122 nosaukumu no “Valentīnas” uz “Langas Ziedi”.
2. Administratīvajai nodaļai šo lēmumu nosūtīt Valsts zemes dienestam uz e-adresi un SIA “Bhūmi 1” uz e-pasta adresi.
3. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU